Fear of the Dark

{{Infobox Album
| Όνομα  = Fear Of The Dark
| Είδος  = Στούντιο άλμπουμ
| Καλλιτέχνης  = Iron Maiden
| Εξώφυλλο  = Iron Maiden - Fear Of The Dark.jpg
| Background = lavender
| Κυκλοφορία  = 11 Μαΐου 1992
| Ηχογράφηση  = 1991 - 1992 στο Έσσεξ της Αγγλίας
| Είδος_μουσικής  = Heavy metal
| Διάρκεια  = 58:29
| Δισκογραφική  = EMI
| Παραγωγός  = Μάρτιν Μπερτς, Στιβ Χάρις
| Προηγούμενο album  = No Prayer for the Dying (1990)| Αυτό το album  = Fear of the Dark (1992)| Επόμενο album  = The X Factor (1995)}}
Το Fear of the Dark είναι ο ένατος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 11 Μαΐου 1992 μέσω της δισκογραφικής εταιρείας "ΕΜΙ" στην Ευρώπη και της "Epic" στην Αμερική.

Το 1995, επανεκδόθηκε σε μορφή διπλού CD, το οποίο περιείχε επτά επιπλέον κομμάτια.

Ιστορία του δίσκου
Μετά την αρνητική εντύπωση που σχημάτισε το συγκρότημα από την ηχογράφηση του "No Prayer for the Dying" σε έναν αχυρώνα στο Έσσεξ με το φορητό στούντιο των Rolling Stones, ο Στιβ Χάρις ζήτησε να μετατραπεί ο χώρος σε ένα φυσιολογικό στούντιο, το οποίο ονομάστηκε "Barnyard".

Το συγκρότημα παρουσίασε ποικίλες επιρροές στα τραγούδια του, με το γρήγορο και επιθετικό "Be Quick or Be Dead", το οποίο έγινε και το πρώτο σινγκλ του δίσκου, τη μπαλάντα "Wasting Love" και το επικό ομώνυμο κομμάτι που αποτέλεσε μέρος των ζωντανών εμφανίσεων τους για αρκετά χρόνια, με το "Afraid to Shoot Strangers" να είναι το άλλο τραγούδι τους που επέζησε για μεγάλο χρονικό διάστημα στο set list τους.

Το "Fear of the Dark" έγινε ο τρίτος δίσκος του συγκροτήματος που ανέβηκε στην κορυφή των βρετανικών τσαρτ, ενώ σκαρφάλωσε στο # 12 του Billboard στις Ηνωμένες Πολιτείες. Ο δίσκος έχει γίνει χρυσός στη Μεγάλη Βρετανία, τη Γαλλία και τον Καναδά, ενώ συνοδευόταν από τα επιτυχημένα σινγκλ "Be Quick or Be Dead" και "From Here to Eternity", το πρώτο εκ των οποίων έφθασε στο # 2 στη Μεγάλη Βρετανία και το Top-20 των περισσότερων ευρωπαϊκών χωρών.

Η περιοδεία για την προώθηση του άλμπουμ ονομάστηκε "Fear of the Dark Tour" και από το άλμπουμ συμπεριλήφθηκαν στο set list τα τραγούδια "Be Quick or Be Dead", "From Here to Eternity", "Wasting Love", "Afraid to Shoot Strangers" και "Fear of the Dark". Μετά από δύο εμφανίσεις στην Αγγλία και την Ισλανδία στις αρχές Ιουνίου του 1992, οι Iron Maiden ξεκίνησαν τη βορειοαμερικανική περιοδεία τους από το "The Ritz" της Νέας Υόρκης, για να συνεχίσουν με 24 εμφανίσεις σε Ηνωμένες Πολιτείες και Καναδά μέχρι τις 17 Ιουλίου. Στα τέλη Ιουλίου έδωσαν πέντε συναυλίες στη Λατινική Αμερική, για να ξεκινήσουν την ευρωπαϊκή τους περιοδεία από το Μάνχαϊμ της Γερμανίας, στις 15 Αυγούστου 1992. Το συγκρότημα πέρασε από το Βέλγιο, τη Δανία, τα σκανδιναβικά κράτη, την Ελβετία, τη Γαλλία και την Ισπανία μέχρι τις 19 Σεπτεμβρίου, ενώ στις αρχές Οκτωβρίου έδωσε έξι συναυλίες στο Πουέρτο Ρίκο, το Μεξικό και τη Βενεζουέλα. Η περιοδεία ολοκληρώθηκε με τρεις εμφανίσεις στη Νέα Ζηλανδία και την Αυστραλία και άλλες επτά στην Ιαπωνία, στις αρχές Νοεμβρίου του 1992.

Μετά το τέλος της περιοδείας, ο Μπρους Ντίκινσον αποφάσισε να αποχωρήσει από το συγκρότημα για να επικεντρωθεί στην προσωπική του καριέρα. Οι Iron Maiden είχαν προγραμματίσει άλλη μία περιοδεία με τίτλο "A Real Live Tour", από το Μάρτιο μέχρι τον Αύγουστο του 1993, στην οποία ο Ντίκινσον συμμετείχε αλλά κατακρίθηκε για έλλειψη ενδιαφέροντος. Τελικά, ο Ντίκινσον αποχώρησε από το συγκρότημα δίνοντας την τελευταία του συναυλία μέχρι το 1999, στις 28 Αυγούστου 1993 στα "Pinewood Studios" του Λονδίνου, η βιντεοσκόπηση της οποίας κυκλοφόρησε με τίτλο "Raising Hell".

Θέσεις τσαρτ
Fear of the Dark (άλμπουμ)

Επίσημη κυκλοφορία: 11 Μαΐου 1992
ΧώραΘέση Ηνωμένο Βασίλειο  1 Νέα Ζηλανδία  4 Γερμανία  5 Ελβετία  5 Νορβηγία  6 Σουηδία  8 Αυστρία  8 Αυστραλία  11 Ιαπωνία  11 Ηνωμένες Πολιτείες  12 Καναδάς  12 Ουγγαρία  25 Ολλανδία  36Be Quick or Be Dead (σινγκλ)

Επίσημη κυκλοφορία: 13 Απριλίου 1992
XώραΘέση Ηνωμένο Βασίλειο  2 Νορβηγία  3 Ιρλανδία  10 Νέα Ζηλανδία  12 Ελβετία  15 Σουηδία  15 Ολλανδία  26 Αυστραλία  47 Βέλγιο  47From Here to Eternity (σινγκλ)

Επίσημη κυκλοφορία: 29 Ιουνίου 1992
XώραΘέση Ηνωμένο Βασίλειο  21 Ιρλανδία  27

ΒραβείαFear of the Dark (άλμπουμ)

 Ηνωμένο Βασίλειο (BPI Certification): Χρυσός
 Γαλλία (SNEP Certification): Χρυσός
 Καναδάς (CRIA Certification): Χρυσός

 Οι μουσικοί 
Οι μουσικοί οι οποίοι συμμετείχαν στις ηχογραφήσεις του "Fear of the Dark" είναι οι εξής:

 Μπρους Ντίκινσον - φωνητικά
 Τζάνικ Γκερς - κιθάρα
 Ντέιβ Μάρεϊ - κιθάρα
 Στιβ Χάρις - μπάσο
 Νίκο Μακ Μπρέιν - τύμπανα

 Εξωτερικοί σύνδεσμοι 
 To "Fear of the Dark" στην επίσημη ιστοσελίδα των Iron Maiden 

 Πηγές  
 Fear of the Dark - Iron Maiden | Songs, Reviews, Credits | AllMusic
 Iron Maiden - Fear of the Dark - Encyclopaedia Metallum
 Songfacts - List of songs by Iron Maiden
 Αρχείο συναυλιών των Iron Maiden
 IRON MAIDEN | full Official Chart History | Official Charts Company
 swedishcharts.com - Swedish Charts Portal
 Σουηδικά τσαρτ, σινγκλ
 Austrian Charts
 Dutch Charts - dutchcharts.nl
 Ολλανδικά τσαρτ, σινγκλ
 charts.org.nz - New Zealand charts portal 
 Hivatalos magyar slágerlisták
 ORICON STYLE｜ヒットが見える トレンド情報サイト Νεοζηλανδικά τσαρτ, σινγκλ 
 The Irish Charts - All there is to know
 Die Offizielle Schweizer Hitparade und Music Community - hitparade.ch
 Ελβετικά τσαρτ, σινγκλ
 norwegiancharts.com - Norwegian charts portal
 Νορβηγικά τσαρτ, σινγκλ
 RPM - Library and Archives Canada
 ULTRATOP
 Australian charts portal: australian-charts.com
 Αυστραλιανά τσαρτ, σινγκλ
 Die aktuellsten Charts für Deutschland - by media control
 Αμερικάνικα τσαρτ
 Music Canada

Κατηγορία:Δισκογραφία των Iron Maiden
Κατηγορία:Άλμπουμ του 1992